Lembit Teesalu

Lembit Teesalu (29. juuli 1945 Padise vald, Harjumaa – 17. mai 2021 Tallinn) oli eesti auto- ja mootorrattasportlane. (vaadatud 18. mai 2021)

Ta lõpetas 1959. aastal Vihterpalu 7-klassilise kooli ja 1966. aastal metallide lõiketöötluse erialal Tallinna Ehitus- ja Mehaanikatehnikumi.

Sportlasena
Alustas 1961. aastal treeninguid Tööjõureservides Johannes Tomsoni juhendamisel. 

Ta oli aastatel 1972–2004 kokku 13 korda mootorrataste ringrajasõidus Eesti NSV ja Eesti meister ja 2003. aasta karika võitja, 1965. aastal Eesti NSV meister motokrossis ja 1969. aastal talimotokrossis (175 cm3 masinaklassis).

Ta oli 1977. aastal Eesti NSV meister autode ringrajasõidus vormel 3 klassis.

Ta on kokku võitnud 18 Kalevi suursõitu. Ta on ainuke sportlane, kes on võitnud Kalevi suursõidu nii autode kui ka mootorrataste klassis.

Ta oli 1963. aastal mootorrataste ringrajasõidus NSV Liidu meister noorte 50 cm3 masinaklassis. Ta võitis aastatel 1966–1985 NSV Liidu meistrivõistlustel kokku 30 medalit: 21 kulda, 6 hõbedat ja 3 pronksi (125 cm3 A, 250 cm3 A, 350 cm3 A ja 350 cm3 B masinaklassis). 

Ta sai 1981. aastal mootorrataste ringrajasõidus Ida-Euroopa kommunistlike riikide Sõpruse karika sarjas 2. koha 125 cm3 masinaklassis. 

Tunnustus
1966 NSV Liidu meistersportlane
1977, 1979 ja 1983 Eesti NSV parim tehnikasportlane
1978 NSV Liidu rahvusvahelise klassi meistersportlane

Isiklikku
Tema vend oli autosportlane Tõnu Teesalu.

Viited

Välislingid

Kategooria:Eesti mootorrattasportlased
Kategooria:Nõukogude Liidu mootorrattasportlased
Kategooria:Eesti autovõidusõitjad
Kategooria:Metsakalmistule maetud
Kategooria:Sündinud 1945
Kategooria:Surnud 2021